
ที่ สข 1217/ ว381        





        
ที่ว่าการอำเภอนาหม่อม








                   
ถนนผ่องไทย  สข  90310
                                       17  พฤศจิกายน  2553
เรื่อง
การจัดงานพระราชพิธีเฉลิมพระชนมพรรษาพระบาทสมเด็จ ฯ พระเจ้าอยู่หัว 5 ธันวาคม 2553
เรียน
หัวหน้าส่วนราชการประจำอำเภอทุกส่วนราชการ / ผู้กำกับการสถานีตำรวจภูธรนาหม่อม / ผู้อำนวยการศูนย์การศึกษานอกระบบและการศึกษาตามอัธยาศัยอำเภอนาหม่อม  / ผู้อำนวยการสถานศึกษาโรงเรียน ทุกแห่ง/  ผู้อำนวยการโรงพยาบาลนาหม่อม / หัวหน้าหน่วยงานรัฐวิสาหกิจทุกหน่วย / นายกองค์การบริหารส่วนตำบล ทุกแห่ง / สมาชิกสภาองค์การบริหารส่วนจังหวัด (เขตอำเภอนาหม่อม) / สรรพากรพื้นที่สาขานาหม่อม  /  ท้องถิ่นอำเภอนาหม่อม / ประธานสหกรณ์การเกษตรนาหม่อม จำกัด / ผู้อำนวยการสำนักงานบำรุงทางสงขลา   ที่ 2 / ผู้รับใบอนุญาตโรงเรียนพรหมเจริญวิทยา  /  ผู้รับใบอนุญาตโรงเรียนอนุบาลดิษฐพร  /  ผู้รับใบอนุญาตโรงเรียนประชาบำรุงวิทย์  และกำนัน   ผู้ใหญ่บ้าน  ทุกตำบลทุกหมู่บ้าน
สิ่งที่ส่งมาด้วย
กำหนดการ ฯ







จำนวน  1  ชุด



ตามที่  อำเภอนาหม่อมร่วมกับส่วนราชการต่าง ๆ หน่วยงานรัฐวิสาหกิจ  องค์กรปกครองส่วนท้องถิ่น  และชมรมกำนัน ผู้ใหญ่บ้าน  ได้จัดงานพระราชพิธีเฉลิมพระชนมพรรษา  พระบาทสมเด็จ ฯ พระเจ้าอยู่หัว  เนื่องในวันเฉลิมพระชนมพรรษา ในวันอาทิตย์ที่  5  ธันวาคม  2553   เพื่อเป็นการแสดงออกถึงความจงรักภักดีแด่พระองค์ท่าน ที่มีต่ออาณาประชาราษฎร์   นั้น


อำเภอจึงใคร่ขอให้ท่านดำเนินการ  ดังนี้ 


  เชิญชวนข้าราชการ     พนักงาน     ลูกจ้าง     ในสังกัดร่วมงานรัฐพิธี  ภาคเช้า   เวลา 09.00 น. ณ    ศาลาประชาคมอำเภอนาหม่อม   การแต่งกาย  ข้าราชการเครื่องแบบเต็มยศ หรือ เครื่องแบบปกติสีกากีแขนยาว  กำนัน  ผู้ใหญ่บ้าน ชุดเครื่องแบบสีกากี ประชาชน กลุ่มพลังมวลชนต่าง ๆ  ชุดกลุ่มตามสังกัด ภาคบ่าย เวลา 17.00น.  เชิญร่วมพิธีจุดเทียนชัยถวายพระพร การแต่งกาย  เสื้อสีชมพู หรือ ชุดกลุ่ม และขอให้หน่วยงานนำพานพุ่มเงิน - พุ่มทอง ร่วมถวายพระพรด้วย   (รายละเอียดปรากฏตามสิ่งที่ส่งมาด้วยนี้แล้ว)




จึงเรียนมาเพื่อเข้าร่วมงานพระราชพิธีโดยพร้อมเพรียงกัน  และขอขอบคุณมา  ณ  โอกาสนี้ 

                            ขอแสดงความนับถือ
ที่ทำการปกครองอำเภอ
ฝ่ายบริหารงานปกครอง
(งานสำนักงานอำเภอ)

โทร. 0-7438-2123
กำหนดการ
งานพระราชพิธีเฉลิมพระชนมพรรษา 
พระบาทสมเด็จ ฯ  พระเจ้าอยู่หัว

วันอาทิตย์ที่  5  ธันวาคม   2553 

………………..

ภาคเช้า                   พิธีถวายพระพรชัยมงคลและถวายราชสดุดีเฉลิมพระเกียรติฯ
เวลา 09.00  น      -  ข้าราชการ พ่อค้าประชาชน กำนัน ผู้ใหญ่บ้านและกลุ่มพลังมวลชนต่าง ๆ พร้อมกัน 

      ณ บริเวณพิธี   (ศาลาประชาคมอำเภอนาหม่อม)
เวลา  09.30 น.     -  พระสงฆ์เดินทางถึงบริเวณพิธี
เวลา 10.00 น.
      -  นายอำเภอนาหม่อม ประธานในพิธีเดินทางมาถึงบริเวณพิธี ผู้ร่วมพิธียืนขึ้นพร้อมกัน
-  ประธานถวายความเคารพพระบรมฉายาลักษณ์
-  ประธานลงนามถวายพระพร
-  ประธานจุดธูปเทียนเครื่องนมัสการพระรัตนตรัย กราบที่แท่นกราบ
-  ประธานและผู้ร่วมพิธีถวายความเคารพพระบรมฉายาลักษณ์
-  ประธานกลับที่นั่ง
-  เจ้าหน้าที่อาราธนาศีล ประธานและผู้ร่วมชุมนุมรับศีลพร้อมกัน
-  ประธานลุกจากที่นั่งไปยังโต๊ะหมู่ประดิษฐานพระบรมฉายาลักษณ์ (ผู้ร่วมพิธียืนขึ้น)
-  พระสงฆ์ยกพัดยศขึ้นตั้ง
-  ประธานเปิดกรวยครอบดอกไม้ที่ธูปเทียนแพออกวางไว้
-  ประธานถวายความเคารพพระบรมฉายาลักษณ์พร้อมด้วยผู้ร่วมพิธีทุกคน
-  ประธานอ่านคำสดุดีเฉลิมพระเกียรติถวายพระพรชัยมงคล จบแล้ว ประธานพร้อมผู้ร่วมพิธี
   ถวายความเคารพ พระสงฆ์เจริญชัยมงคลคาถา เจ้าหน้าที่เปิดเทปเพลงสรรเสริญพระบารมีพร้อมกัน
-  ประธานและผู้ร่วมพิธีทุกคนถวายความเคารพพร้อมกัน
-  พระสงฆ์วางพัดยศ สวดถวายพระพรจบ ประธานและข้าราชการ ถวายเครื่องจตุปัจจัยไทยธรรม
   แก่พระสงฆ์  จำนวน 10 รูป

-  ประธานกรวดน้ำ พระสงฆ์อนุโมทนา ถวายดิเรกแด่พระบาทสมเด็จพระเจ้าอยู่หัว
-  ประธานพร้อมผู้ชุมนุมยืนขึ้นถวายคำนับพระบรมฉายาลักษณ์
-  เสร็จพิธีภาคเช้า
....................................................
                                                                       
การแต่งกาย
-  ข้าราชการ ฯลฯ แต่งเครื่องแบบเต็มยศ  หรือ เครื่องแบบปกติสีกากีคอพับแขนยาว
-  กำนัน ผู้ใหญ่บ้าน แต่งเครื่องแบบสีกากี

       

-  ชุด ชรบ. ,  สมาชิก อส.สำรอง ,  ใส่เครื่องแบบตามสังกัดกลุ่ม   
-  พ่อค้า  ประชาชน   กลุ่มพลังมวลชนต่าง ๆ ,   ใส่เสื้อสีชมพู หรือ ชุดสุภาพ  ชุดกลุ่ม





..............................................
/ ภาคบ่าย ...........
-  2  -
ภาคบ่าย
เวลา 17.00 -17..50น    -  รับลงทะเบียนพานพุ่มเงิน – พุ่มทอง
เวลา 18.05 น.
     
-  ผู้ร่วมพิธีจากส่วนราชการและหน่วยงานต่าง ๆ ถวายเครื่องราชสักการะ  

   (พานพุ่มเงิน- พุ่มทอง)

เวลา 19.00 น. 
- นายอภิวุฒิ  เตชวิทูรวงศ์  นายอำเภอนาหม่อม   ประธานในพิธีเดินทางมาถึงบริเวณพิธี
      
- ประธานขึ้นสู่ที่ประดิษฐานพระบรมฉายาลักษณ์และเปิดกรวยดอกไม้ที่ธูปเทียนแพ
     
- ประธานฯถวายเครื่องราชสักการะ (พานพุ่มเงิน-พุ่มทอง)

เวลา  19.19  น.
- ประธานจุดเทียนชัย  (เทียนขนาดใหญ่)  

                               - ประธานฯ เข้าประจำที่แท่น และ กล่าวถวายราชสดุดีและนำถวายพระพรชัยมงคล    
      
-  ประธานฯ นำโคมเทียนไปต่อจากเทียนชัยและเข้าประจำแท่นหน้าเวที
      
-  ผู้ร่วมพิธีต่อเทียนจากประธานฯ
     
-  ผู้ร่วมพิธีร้องเพลงพร้อมกัน (เพลงสดุดีมหาราชา 2 จบ)

      
-   เสร็จพิธี
                                                                   ……………………..

หมายเหตุ
1. ขอเชิญส่วนราชการ /หน่วยงานต่าง ๆ องค์กรปกครองส่วนท้องถิ่น  กลุ่มต่าง ๆ ทุกหน่วยงาน
นำพานพุ่มเงิน-พุ่มทองเข้าร่วมถวายราชสักการะด้วย

   
2. การแต่งกาย  สวมเสื้อสีชมพู   ยกเว้น  อส.สำรอง , ชุด ชรบ. ใส่ชุดเครื่องแบบ

   
3.  กำหนดการอาจเปลี่ยนแปลงได้ตามความเหมาะสม                                                           

คำกล่าวถวายพระพรชัยมงคล
เนื่องในวโรกาสพระราชพิธีเฉลิมพระชนมพรรษา
พระบาทสมเด็จพระเจ้าอยู่หัว  ภูมิพลอดุลยเดชมหาราช  
วันอาทิตย์ที่  5  ธันวาคม  2553
......................................................

ขอเดชะ / ใต้ฝ่าละอองธุลีพระบาท / ปกเกล้าปกกระหม่อม



ข้าพระพุทธเจ้า  /  นายอภิวุฒิ  เตชวิทูรวงศ์  /   ตำแหน่งนายอำเภอนาหม่อม  /   ในนามของข้าราชการทุกฝ่าย / ผู้มีเกียรติ / ประชาราษฎร์ทั้งหลายในอำเภอนาหม่อม /   ขอประกาศราชสดุดีเฉลิมพระเกียรติ   /   ถวายพระพรชัยมงคล  /   ในมหามงคลสมัย         เฉลิมพระชนมพรรษา  /  แห่งพระบาทสมเด็จพระเจ้าอยู่หัว/


อายันตุ / โภนโต  / เทวสังฆาโย /ข้าแต่ฝูงเทพนิกร / อมรพรหมมินทร์ / อมรินทราธิราช /สัคเค  /  กาเม  / ซึ่งสถิตทิพยพิมานมาศ  / เมืองสวรรค์ชั้นฉกามาพจร /  อีกทั้งเทพเจ้าอันมีมเหศวรศักดาเดช  / ซึ่งสิงอยู่ขอบเขตเขาจักรวาล / และทั้งพระสยามเทวาธิราช
/ อันตลิกเข  / วิมาเน / อีกทั้งอากาศพิมาน  /  ภูมิเทวดา  /  เป็นอาทิ  /  ทั้งท้าวธตรฐ  /  ท้าววิรุฬหก  /  ท้าววิรุฬปักษ์ /   ท้าวกุเวรุราช / อีกทั้งเทพยดาอันศักดิ์สิทธิ์ / ทรงมหิทธิอำนาจ เป็นต้นว่า / พระสยามเทวาธิราช / พระเสื้อเมือง / พระทรงเมือง / พระหลักเมืองผู้เรืองฤทธิ์ / เทพยเจ้าอันสิงสถิต   /   ทุกประเทศ  เขตแคว้นแสนโกฏ   / จักรวาลทวีปน้อยใหญ่ / ไตรโลกธาตุ /  จงตั้งทิพยโสตเสวนาการสดับฟังประกาศของข้าพเจ้า  /  ซึ่งได้รับฉันทานุมัติ  /  จากข้าราชการผู้มีเกียรติ  /  ประชาชนชาวอำเภอ  นาหม่อม / บรรดาผู้ที่ได้มาประชุมพร้อมกันในมงคลเขตสถานนี้ / ล้วนมีจิตโสมมนัส /ปรารถนาถวายพระพรชัยมงคล / แด่พระบาทสมเด็จพระปรมินทรมหาภูมิพลอดุลยเดช / มหิตลาธิเบศรามาธิบดี / จักรีนฤบดินทร / สยามินทราธิราช / บรมนาถบพิตร / ผู้ทรงพระคุณธรรมอันประเสริฐ/                                          
-2-


พระองค์ทรงเป็นพระประมุขของชาติ / และทรงเป็นเอกอัคราสนูปถัมภก/  
มีพระราชหฤทัยประกอบไปด้วยเมตตากรุณาเป็นเนืองนิจ / ด้วยพระราชประสงค์จำนงหมาย  /   จะให้ประชาชนทั้งหลาย / มีความเจริญร่มเย็นเป็นสุขทั่วหน้า/
เหล่าข้าราชการและประชาชนทั้งหลาย / ระลึกพระคุณของพระบาทสมเด็จพระปรมินทรมหาภูมิพลอดุลยเดช / มหิตลาธิเบศรามาธิบดี / จักรีนฤบดินทร / สยามินทราธิราช / บรมนาถบพิตร / จึงพร้อมกันถวายพระพรชัยมงคล / เพื่อถวายพระเกียรติ / ในโอกาสอันเป็นมหามงคลสมัย / เฉลิมพระชนมพรรษา / ในวาระนี้ / ขออำนาจกุศลบุญราศีแห่งข้าพระพุทธเจ้าทั้งหลายที่ได้กระทำไว้ /ทั้งอำนาจพระศรีรัตนตรัย /และทวาภินิหาร / จงบันดาลให้พระบาทสมเด็จพระปรมินทรมหาภูมิพลอดุลยเดช / มหิตลาธิเบศรามาธิบดี / จักรีนฤบดินทร / ยามินทราธิราช / บรมนาถบพิตร/ ทรงเจริญพระชนมายุยิ่งยืนด้วย   ร้อยพรรษา / ปราศจากสรรพโรคาพยาธิภัยพิบัติ / ขอให้พระองค์ทรงดำรงสิริรัชพิพัฒน์ไพบูลย์ / พระบรมเดชานุภาพแผ่ไพศาล  /  ด้วยจตุรพิธพรทุกประการจงประสิทธิ์  /
ชะยะตุ / ภะวัง  /      ขอพระองค์ทรงพระเจริญ / ด้วยราชฤทธิ์ชนะศัตรูหมู่ร้ายทั่วเมทนีดล / ชะยะมังคะลัง / ชัยมงคลดังกล่าวนี้  / จงมีแด่พระบาทสมเด็จพระปรมินทรมหาภูมิพลอดุลยเดช / มหิตลาธิเบศรรามาธิบดี  จักรีนฤบดินทร / สยามินทราธิราช / บรมนาถบพิตร   / ทุกประการเทอญ
ด้วยเกล้าด้วยกระหม่อม  ขอเดชะ
คำกล่าวถวายราชสดุดี
เนื่องในวโรกาสพระราชพิธีวันเฉลิมพระชนมพรรษา
พระบาทสมเด็จพระเจ้าอยู่หัวภูมิพลอดุลยเดชมหาราช

ขอเดชะ/ ใต้ฝ่าละอองธุลีพระบาท  /  ปกเกล้าปกกระหม่อม

ข้าพระพุทธเจ้า   /  นายสมพิศ  หาญณรงค์   /    นายอำเภอนาหม่อม
/ พร้อมด้วยข้าราชการฝ่ายพลเรือน /  ตำรวจ ทหาร / ตลอดจนพ่อค้าประชาชนทุกหมู่เหล่า / ได้ชุมนุมพร้อมกัน ณ มณฑลพิธีแห่งนี้ / ด้วยความสมัครสมานสามัคคี / และมีจิตปลื้มปิติเป็นล้นพ้น / ที่วันเฉลิมพระชนมพรรษาของใต้ฝ่าละอองธุลีพระบาท / ได้เวียนมาบรรจบในปีพุทธศักราช 2552 ในวันนี้ / ข้าพระพุทธเจ้าทั้งหลาย / จึงได้นัดหมายประชุม / เพื่อน้อมเกล้าน้อมกระหม่อม / ถวายเครื่องราชสักการะ / และขอพระราชทานพระบรมราชานุญาต / กราบบังคมทูล / พระกรุณาถวายพระพรชัยมงคล / ด้วยความสำนึกในพระมหากรุณาธิคุณเป็นล้นพ้น / สุดที่จะพรรณนา

วันที่ 5 ธันวาคมของทุกปี / เป็นวันที่มีความหมายและสำคัญยิ่ง / แก่ปวงข้าพระพุทธเจ้าทั้งหลาย / ที่จะได้แสดงความจงรักภักดี / แด่ใต้ฝ่าละอองธุลีพระบาท /  ที่ทรงเป็นมิ่งขวัญ / เป็นที่เคารพสักการะสูงยิ่ง / ของปวงข้าพระพุทธเจ้า / และของประชาชนชาวไทยทุกคน / นับตั้งแต่ ใต้ฝ่าละอองธุลีพระบาท / ได้เสด็จเถลิงถวัลย์ราชสมบัติเป็นเวลา  63   ปี / กาลเวลาได้พิสูจน์ให้มหาชนได้ประจักษ์ว่า / ใต้ฝ่าละอองธุลีพระบาท / ทรงเป็นพระประมุขที่เลิศล้ำ / เพียบพร้อมด้วยทศพิธราชธรรม / และพระปรีชาญาณอันลึกซึ้งสุขุมคัมภีรภาพ / และจากพระราชกรณียกิจทั้งปวง / ที่ใต้ฝ่าละอองธุลีพระบาท / ได้ทรงบำเพ็ญให้เป็นประโยชน์แก่ไพร่ฟ้าประชาชน / มากมายสุดจะพรรณนา / จนเป็นที่ประจักษ์แจ้งทั่วไป / ในหมู่อาณาประชาราษฎร์ / ตลอดถึงนานาประเทศ / ทรงปฏิบัติตามพระบรมราชปณิธาน /  ในพระปฐมบรมราชโองการที่ว่า “เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม” ด้วยพระบารมีของ  พระองค์ได้แผ่ไพศาล / ปกเกล้าปกกระหม่อม / ให้พสกนิกรชาวไทยอยู่เย็นเป็นสุข / สามารถธำรงรักษาเอกราชและอธิปไตยอยู่ได้อย่างมั่นคงถาวร /  

จนพสกนิกรชาวไทยและชาวต่างประเทศ / ได้เห็นพ้องต้องกัน / จึงต่างพร้อมใจกันน้อมเกล้าน้อมกระหม่อม / ถวายพระราชสมัญญาว่า “พระบาทสมเด็จพระเจ้าอยู่หัวภูมิพล อดุลยเดชมหาราช” แด่ใต้ฝ่าละอองธุลีพระบาท / ด้วยความซาบซึ้งในพระมหากรุณาธิคุณเป็นล้นพ้นยิ่ง /  ในวโรกาสอันเป็นมหามงคลสมัย / วันเฉลิมพระชนมพรรษานี้ / ข้าพระพุทธเจ้าขอพระราชทานพระบรมราชานุญาต / นำข้าราชการฝ่ายพลเรือน ตำรวจ ทหาร และพสกนิกรชาวอำเภอนาหม่อม / ถวายพระพรชัยมงคล   ดังนี้

ข้าพระพุทธเจ้าทั้งหลาย / ขอน้อมเกล้าน้อมกระหม่อม / ถวายพระพรชัยมงคล /เนื่องในวโรกาสมหามงคลสมัย / วันเฉลิมพระชนมพรรษาปีนี้ / ขอตั้งจิตอธิษฐาน / อัญเชิญคุณพระศรีรัตนตรัย / และสิ่งศักดิ์สิทธิ์ทั้งหลายในสากลโลก / ได้โปรดอภิบาลพระบาทสมเด็จพระเจ้าอยู่หัวภูมิพลอดุลยเดชมหาราช / ได้ทรงพระเกษมสำราญ / พระชนมายุยิ่งยืนนาน / สถิตเสถียรในมไหศวรรย์ราชสมบัติ / เจริญจำรัสด้วยพระเกียรติคุณอดุลยเดช / ทรงเป็นร่มโพธิ์ทองและทรงเป็นมิ่งขวัญ / ของพสกนิกรชาวไทย ชั่วกาลนาน             

                                                           ด้วยเกล้าด้วยกระหม่อมขอเดชะ
